Teemaplaneeringus on määratletud tihendatavaks magistraaltänava äärseks alaks Tammsaare tee põhjakülg Kadaka tee ja Sõpruse puiestee vahelisel alal. Perspektiivne Sääse kõrghoonete piirkond jääb nimetatud tihendatava piirkonna koosseisu, kuid omab hoonestustiheduse planeerimisel erinevaid näitajaid. Tihendatava Tammsaare tee äärsete alade hoonestuskõrgus on 24 meetrit (kõrgeima korruse põranda kõrgus maapinnast), st hoone üldine kõrgus on üle 28 meetri. Tihendatavate alade arendamisel arvestatakse  olemasolevate teede ja tänavate olukorda ning nende väljaarendamise võimalusi koos infrastruktuuriga.